奉和御製恭謝天地禮成
作者：夏竦
朝代：宋

paragraphs: 元真密誨惟疇德，耀魄靈猷務降衷。
僊里肇禋尊妙道，國陽嚴配報層穹。
百神右序儲蕃祉，羣后寅威仰聖風。
聲震山淵踰日際，澤流根葉徧區中。
考熙茂範登虞舜，積累遙源屬帝鴻。
柔遠九垠書軌混，凝休千載帝天通。
賡歌紫禁唐文盛，苐頌青緗漢德融。
盛業巍巍心翼翼，古今能事集皇躬。